**Αθήνα:** 28.03.2025

**ΑΝΑΚΟΙΝΩΣΗ**

Το αναπηρικό κίνημα της Κρήτης και όλης της Ελλάδας πενθεί το χαμό του Γιώργου Βιδάκη

Με βαθιά θλίψη ανακοινώνουμε τον ξαφνικό χαμό του προέδρου της Περιφερειακής Ομοσπονδίας Ατόμων με Αναπηρία Κρήτης και του Νομαρχιακού Σωματείου Ατόμων με Αναπηρία Ηρακλείου Κρήτης Γιώργου Βιδάκη.

Ο Γιώργος Βιδάκης υπηρέτησε το αναπηρικό κίνημα της Κρήτης και της χώρας για δεκαετίες με ευθύνη, με συνέπεια, με αφοσίωση. Αφήνει πίσω του σπουδαία παρακαταθήκη αλλά και την πεποίθηση ότι πρέπει να αγωνιζόμαστε ενωμένοι και ψυχωμένοι μέσα από συντονισμένους αγώνες για τα δικαιώματα των ατόμων με αναπηρία. Η προσφορά του στο κίνημα και στην κοινωνία ήταν τεράστια.

Τα θερμά μας συλλυπητήρια στη οικογένειά του, στους οικείους του, σε όλο το αναπηρικό κίνημα της Κρήτης. Θα τον θυμόμαστε πάντα.

Η εξόδιος ακολουθία θα πραγματοποιηθεί το Σάββατο 29 Μαρτίου στη 1 το μεσημέρι στο Τεφέλι.

**Αποχαιρετισμός από τον πρόεδρο της ΕΣΑμεΑ Ιωάννη Βαρδακαστάνη στον Γιώργο Βιδάκη:**

«Ο Γιώργος Βιδάκης υπήρξε για το αναπηρικό κίνημα της Κρήτης και της χώρας ένας πραγματικός κοινωνικός αγωνιστής, βγαλμένος από τα σπλάχνα του δημοκρατικού λαού της Κρήτης. Ο Γιώργος Βιδάκης υπήρξε φίλος μου αγαπημένος. Θα τον θυμάμαι πάντα με αγάπη. Εύχομαι στη σύζυγό του Κατερίνα, στον γιό του Δημήτρη και σε όλη του την οικογένεια θερμά συλλυπητήρια από την καρδιά μου. Θα θυμόμαστε πάντα το έργο του Γιώργου Βιδάκη στο αναπηρικό κίνημα της Κρήτης.

Αγαπημένε Συναγωνιστή Καλό Ταξίδι». .

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |